# Forslag til skriveramme til fagtekstoppgave i KRLE

En slik skriveramme må tilpasses skrivesituasjonen, og læreren må veilede elevene i bruk av skriverammen.

Oppgave: *Skriv en tekst der du, med utgangspunkt i Malalas historie, argumenterer for viktigheten av at jenter og gutter har like rettigheter når det gjelder utdannelse. Reflekter over hvordan dette henger sammen med begrep som menneskeverd og menneskerettigheter.*

|  |  |
| --- | --- |
| **Innhold som kan være med** | **Forslag til startsetninger** |
| **Innledning**  Gi et kort innblikk i hva teksten din skal handle om.  Beskriv Malalas historie; hvem er hun og hva kjemper hun for?  Gjør rede for begrepene menneskerettigheter og menneskeverd. | I denne teksten skal jeg ta for meg…  eller  Jeg vil med denne teksten argumentere for …  Malala Yousafzai ble tildelt Nobels fredspris i 2014 for sitt arbeid med…  FN-sambandet definerer menneskerettigheter som…, det betyr at Menneskeverd defineres som…, det betyr at… |
| **Hoveddel**  Argumenter for hvorfor det er viktig å ta en utdannelse.  Reflekter over hvorfor utdannelse bør være en rettighet for både jenter og gutter. Knytt dette til begrepene du har gjort rede for i innledningen. | Det er flere grunner til at utdannelse er viktig   * For det første… * For det andre…   Utdannelse bør være en lik rettighet for jenter og gutter fordi…  Det er også viktig fordi… |
| **Avslutning/ konklusjon**  Her skal du oppsummere teksten din i korte trekk. Her kan du skrive dine egne meninger og komme med en konklusjon. | I denne teksten har jeg drøftet…  Avslutningsvis vil jeg si at...  På bakgrunn av det jeg har skrevet i teksten vil jeg oppsummere med… |